עוד קצת? הדר אמרה: שמעת את זה? את מה? זה, נו. בילסקי הקשיב ואמר: מה, הים? כן.  לא הבנתי. הים אומר רק דבר אחד, תמיד. הוא אומר שאין אופציות. זה נשמע כמו קלישאה שבחורות כמוך משתמשות בה כדי לזרוק בחורים כמוני. נו, אל תהיה מצחיק. אני טסה למקום מושלג להמון זמן. אז הם נפרדו יפה. בילסקי לקח את הג'יפ החדש שלו ונסע לכיוון המרכז, וקצת אחרי מחלף נתניה נזכר בהפתעה שהיא הבטיחה לו, וכשהביט במושב האחורי ראה את ישי משעין את כפותיו הקדמיות על פק"ל קפה. הוא הביט בישי ושאל: מה אתה מחייך, מה? ואז בילסקי אמר שלום ועזב, כמו שכבר ציינתי, ומדי פעם אנ עליו, נוסע בג'יפ שלו ליעד לא ידוע  עם המרפק על אדן החלון ורוח חמימה נושבת בזקן מגודל ופרוע ובלתי ניתן לעצירה, עם גולדן-רטריבר בשם ישי במושב לידו, שק"ש ופק"ל קפה במושב האחורי. ואני חושב - וזאת רק הדעה שלי כמובן - שרק גבר אמיתי